smcproject/ml-wiki-sentences huggingface dataset:
സിദ്ധാർത്ഥൻ പട്ടണത്തിൽ കമലയെന്ന കൊട്ടാര നർത്തകിയെ കണ്ടുമുട്ടുന്നു, താൻ കണ്ട ഏറ്റവും സുന്ദരിയായ സ്ത്രീയാണ് കമല എന്ന് അയാൾ വിശ്വസിക്കുന്നു.
സിദ്ധാർത്ഥന്റെ സൗന്ദര്യത്തെക്കുറിച്ച് നോവലിലെ കഥാപാത്രമായ കമലയും പറയുന്നു.
സ്നേഹത്തിന്റെ ആർദ്രതയെക്കുറിച്ച് പഠിപ്പിക്കാൻ കമല തയ്യാറാവുന്നു.
പക്ഷേ, സിദ്ധാർത്ഥൻ സമ്പന്നനാകണമെന്ന് കമല പറയുന്നു.
സിദ്ധാർത്ഥൻ ഒരു ശ്രമണൻ എന്ന നിലയിൽ ലൗകികമായ ചിന്താഗതികളെ വെറുക്കുന്നെങ്കിലും കമലയുടെ നിർദ്ദേശങ്ങളോട് സിദ്ധാർത്ഥൻ സമ്മതിക്കുന്നു.
ഒരു കച്ചവടക്കാരനായ കാമസ്വാമിയുടെ ജോലിക്കാരനായി സിദ്ധാർത്ഥനെ ചുമതലപ്പെടുത്തുന്നു.
സിദ്ധാർത്ഥൻ എളുപ്പത്തിൽ കച്ചവടത്തിൽ വിജയിക്കുകയും, ക്ഷമയുടെയും സമാധാനത്തിന്റെയും ശബ്ദവുമാകുന്നു.
അങ്ങനെ സിദ്ധാർത്ഥൻ സമ്പന്നനും കമലയുടെ കാമുകനുമായി മാറുന്നു.
തന്റെ മധ്യകാലഘട്ടത്തിൽ താൻ തിരഞ്ഞെടുത്ത ആഡംബരജീവിതം ആത്മീയതയുടെ അഭാവമാണെന്നു പിന്നീട സിദ്ധാർത്ഥൻ തിരിച്ചറിയുന്നു.
സിദ്ധാർത്ഥൻ നദിക്കരയിൽ മടങ്ങിയെത്തിയെത്തുന്നു.
പിറ്റേന്ന് രാവിലെ സിദ്ധാർത്ഥൻ ബുദ്ധമതക്കാരനായി പ്രദേശത്ത് സഞ്ചരിക്കുന്ന സ്വന്തം കൂട്ടുകാരനുമായ ഗോവിന്ദനെ വീണ്ടും കണ്ടുമുട്ടുന്നു.
ആത്മീയമായി നദിയുടെ സമീപത്തിൽ സിദ്ധാർത്ഥൻ തന്റെ ജീവിതകാലം മുഴുവൻ ജീവിക്കാൻ തീരുമാനിക്കുന്നു.
അങ്ങനെ സിദ്ധാർത്ഥൻ പണ്ട് കണ്ടു മുട്ടിയ വാസുദേവ എന്ന കടത്തുകാരനുമായി വീണ്ടും കണ്ടുമുട്ടുന്നു.
ആ നദിയെ അറിഞ്ഞാൽ സത്യമായ ജ്ഞാനം കൈവരിക്കാൻ കഴിയുമെന്ന് വാസുദേവ സിദ്ധാർത്ഥനോട്‌ പറയുന്നു.
നദിയുടെ ഓം എന്ന മന്ത്രോച്ചാരണം സിദ്ധാർത്ഥനെ രക്ഷിക്കുന്നു.
കുറച്ചു വർഷങ്ങൾക്കു ശേഷം, കമല ഗൗതമബുദ്ധനെ മരണസമയത്ത് കാണാൻ യാത്ര ചെയ്യുന്നു.
നദിയുടെ കരയിൽ എത്തുമ്പോൾ കമല പാമ്പുകടിയേറ്റു മരിക്കുന്നു.
സിദ്ധാർത്ഥൻ അവളെ തിരിച്ചറിയുന്നു.
മരണത്തിനു മുൻപ് കമല, തന്റെ കൂടെയുള്ള കുട്ടി സിദ്ധാർത്ഥന്റെ മകൻ ആണെന്ന സത്യം വെളിപ്പെടുത്തുന്നു.
തുടർന്ന് സിദ്ധാർത്ഥനും മകനും നദി കരയിൽ വസിക്കുന്നു.
പട്ടണത്തിൽ ജനിച്ചുവളർന്ന സിദ്ധാർത്ഥന്റെ മകന് നദിയുടെ തീരത്തെ താമസം ദുസ്സഹമായ അനുഭവമായി മാറുന്നു.
ഒരു ദിവസം സിദ്ധാർത്ഥന്റെ മകൻ ഒറ്റയ്ക്ക് ഓടിപ്പോകുന്നു.
സിദ്ധാർത്ഥൻ തന്റെ ഓടിപ്പോയ മകനെ കണ്ടെത്തുന്നതിൽ നിരാശപ്പെടേണ്ടിവന്നെങ്കിലും, കുട്ടി തന്റെ വഴി കണ്ടെത്തിയെന്നും പോകാൻ അനുവദിക്കുകയാണ് അഭികാമ്യമെന്നും വാസുദേവ ആവശ്യപ്പെടുന്നു.
നദിയിൽ നിന്നും സിദ്ധാർത്ഥൻ സമയം മിഥ്യാബോധമാണെന്ന് മനസ്സിലാകുന്നു.
സർവം മായയാണ്‌ എന്ന് സിദ്ധാർത്ഥൻ മനസ്സിലാകുന്നു.
ഇതിൽ നിന്നും സിദ്ധാർത്ഥന് സർവജ്ഞാനം ലഭിക്കുന്നു.
തൻറെ ജോലി തീർന്നതായി കല്പിച്ചു വാസുദേവ് കാട്ടിലേക്ക് മടങ്ങുന്നു.
തൻറെ ജീവിതത്തിന്റെ അവസാന ഘട്ടത്തിൽ, ഗോവിന്ദ സിദ്ധാർത്ഥനെ കുറിച്ച് കേൾക്കുന്നു.
തൻറെ ഉത്തമ സുഹൃത്തായ സിദ്ധാർത്ഥനാണ് പൂർണ ജ്ഞാനം കൈവരിച്ച മഹാൻ എന്ന് മനസ്സിലാക്കാതെയാണ് ഗോവിന്ദ് സിദ്ധാർത്ഥനെ തേടി എത്തുനത്.
സത്യം അറിഞ്ഞതിനു ശേഷം ഗോവിന്ദ് സിദ്ധാർത്ഥനിൽ നിന്നും ജ്ഞാനോപദേശം കൈവരിക്കാൻ ശ്രേമിക്കുന്നു.
സിദ്ധാർത്ഥൻ തന്റെ സുഹൃത്തിന്റെ നെറ്റിയിൽ ചുംബിച്ചുകൊണ്ട് തന്റെ അറിവ് പകർന്നു നൽകുന്നു.
ശേഷം സിദ്ധാർത്ഥൻ പൂർണ ജ്ഞാനം കൈവരിച്ചതിൽ സന്തുഷ്ടനായി പുഞ്ചിരിക്കുന്നു.
അമേരിക്കയിലെ ടെക്സാസ് സിറ്റിയിൽ ഈ പുസ്തകം സ്കൂൾ കരിക്കുലത്തിൽ ഉൾപ്പെടുത്തുന്നത് നിരോധിച്ചിരുന്നു.
വിവാഹേതര ലൈംഗിക ബന്ധം ചിത്രീകരിക്കുന്നു എന്ന ആക്ഷേപമുയർത്തിയായിരുന്നു നിരോധനം.
കഥാപാത്രങ്ങൾ സിദ്ധാർത്ഥ്: ബ്രാഹമണ യുവാവായ കഥയിലെ നായകൻ.
ഗോവിന്ദ : സിദ്ധാർത്ഥൻറെ സുഹൃത്തും അനുയായിയുമാണ്.
സിദ്ധാർത്ഥൻറെ അച്ഛൻ ശ്രമണ : പുരാതന ഇന്ത്യയിലെ ചില സന്യാസ സമ്പ്രദായങ്ങളിലെ അലഞ്ഞുനടക്കുന്ന സന്യാസിമാരെ ആണ് ശ്രമണ എന്നു പറയുന്നത്.
ഇവിടെ ലൗകിക സുഖഭോഗങ്ങൾ വെടിഞ്ഞു സിദ്ധാർത്ഥയെ ജ്ഞാനത്തിന്റെ പാതയിൽ എത്തിക്കുന്നു.
ഗൗതമബുദ്ധൻ : ബുദ്ധന്റെ നിയോഗത്തെ തള്ളിക്കളഞ്ഞെങ്കിലും ബുദ്ധന്റെ ആത്മജ്ഞാനവും ആത്മജ്ഞാനവും പൂർണ്ണമായും സിദ്ധാർത്ഥൻ പ്രശംസിച്ചു.
കമലാ : ഒരു കൊട്ടാര നർത്തകിയും സിദ്ധാർത്ഥയുടെ ഉപദേശകയും, സിദ്ധാർത്ഥൻറെ കുട്ടിയുടെ അമ്മയുമയാണ് കാമസ്വാമി : ബിസിനസ്സിൽ സിദ്ധാർത്ഥയെ നിർദ്ദേശിക്കുന്ന ഒരു വ്യാപാരി.
വാസുദേവ : സിദ്ധാർത്ഥയുടെ പ്രബുദ്ധ ആത്മജ്ഞൻ.
സിദ്ധാർത്ഥൻ : സിദ്ധാർത്ഥന്റെയും കമലയുടെയും മകനാണ്.
കമലയുടെ മരണശേഷം സിദ്ധാർത്ഥ്ക്കൊപ്പം  ജീവിക്കുന്നത് ഈ കുട്ടിയാണ്.
ചലച്ചിത്രാവിഷ്കാരം 1972 ൽ സിദ്ധാർത്ഥ എന്ന പേരിൽ ഒരു ചിത്രം പുറത്തിറങ്ങി.
ശശി കപൂർ അഭിനയിക്കുകയും കോൺറാഡ് റൂക്സ് സംവിധാനം ചെയ്യുകയും ചെയ്തു.
1971 ൽ ഒരു മ്യൂസിക്കൽ വെസ്റ്റേൺ എന്ന നിലയിൽ സർ റിയലിസ്റ്റിക്ക് അഡാപ്റ്റേഷൻ സക്കറിയ എന്ന പേരിൽ പുറത്തിറങ്ങി.
ജോൺ റൂബിൻസ്റ്റൈൻ ടൈറ്റിൽ റോളിൽ അഭിനയിച്ചു.
ജോർജ് എൺഗ്ലൂണ്ടാണ് സംവിധായകനായത്.
ഡോൺ ജോൺസൺ ഗോവിന്ദ എന്നാ കഥാപാത്രമായി മാത്യു എന്ന പേരിൽ അരങ്ങിൽ എത്തി.
വിവർത്തനങ്ങൾ സെന്റർ ഫോർ സൗത്ത് ഇന്ത്യൻ സ്റ്റഡീസ്, മലയാളം ട്രാൻസ്ലേഷൻ ആർ. രാമൻ നായർ (1990).
ഹെർമൻ ഹെസ്സേ സൊസൈറ്റി ഓഫ് ഇന്ത്യ, സംസ്കൃത ഭാഷാ എൽ. സുലോചന ദേവി (2008) ഹെർമൻ ഹെസ്സെ സൊസൈറ്റി ഓഫ് ഇന്ത്യ, ഹിന്ദി ട്രാൻസ്ലേഷൻ പ്രഭാകരൻ ഹെബ്ബർ ഇല്ലത്ത് (2012) ഹെർമൻ ഹെസ്സെ സൊസൈറ്റി ഓഫ് ഇന്ത്യ, മറാത്തി വിവർത്തനം അവീനാഷ് ത്രിപതി (2007) സിദ്ധാർത്ഥയുടെ തമിഴിലെ വിവർത്തനം.
അമസോണിൽ ജീവിത നരേഷ് രചിച്ചത്.
(2017) അവലംബം
സിദ്ധാർത്ഥ മുഖർജി ഇംഗ്ലീഷ് വിലാസം https://ml.wikipedia.org/wiki/Siddhartha_Mukherjee
ഇന്ത്യൻ വംശജനായ അമേരിക്കൻ അർബുദരോഗ  വിദഗ്ദ്ധനും സാഹിത്യകാരനും ആണ് സിദ്ധാർത്ഥ മുഖർജി (ജനനം :1970).
ഇദ്ദേഹം രചിച്ച രോഗങ്ങളുടെ ചക്രവർത്തി :അർബുദത്തിന്റെ ജീവചരിത്രം ("The Emperor of All Maladies : A Biography of Cancer ") എന്ന കൃതിക്ക് 2011-ലെ നോൺ -ഫിക്ഷൻ വിഭാഗത്തിലെ പുലിറ്റ്‌സർ പുരസ്കാരം ലഭിച്ചു.
2014-ൽ പത്മശ്രീ പുരസ്കാരവും അദ്ദേഹത്തിനു ലഭിച്ചു.
അർബുദ രോഗത്തെക്കുറിച്ചുള്ള ആഴത്തിലുള്ള പഠനമാണ് ഈ പുസ്തകം.
10,000 യുഎസ് ഡോളർ ആണ് സമ്മാനത്തുക.
സാധാരണക്കാർക്ക്  ഔത്സുക്യമുണ്ടാ‍ക്കുന്ന തരത്തിൽ, പതിവ് വൈദ്യശാസ്ത്ര പുസ്തകങ്ങളുടെ രീതിയിൽ നിന്ന് വ്യത്യസ്തമായ ആഖ്യാന ശൈലിയും ആഴത്തിലുള്ള ഗവേഷണവുമാണ് പുസ്തകത്തെ ആകർഷകമാക്കുന്നതെന്ന് പുലിറ്റ്‌സർ പുരസ്കാര സമിതി വിലയിരുത്തി.
ന്യൂയോർക്ക് ടൈംസിന്റെ ബെസ്റ്റ് സെല്ലർ പട്ടികയിൽ ദി എമ്പറർ ഓഫ് ആൾ മെലഡീസ് സ്ഥാനം പിടിച്ചിട്ടുണ്ട്.
ഡൽഹിയിൽ ജനിച്ച മുഖർജി  യു. എസ്‌  പൌരനാണ്.
‌ സ്റ്റാൻഫോർഡ് സർവകലാശാല, ഓക്സ്ഫോർഡ് സർവകലാശാല, ഹവാർഡ് മെഡിക്കൽ സ്കൂൾ എന്നിവിടങ്ങളിലാണ് പഠനം പൂർത്തിയാ‍ക്കിയത്.
ഇദ്ദേഹമിപ്പോൾ കൊളംബിയ സർവകലാശാലയിൽ  അസിസ്റ്റന്റ് പ്രഫസറും അർബുദ ചികിത്സകനുമാണ്.
നേച്ചർ മാസിക ‍, ന്യൂ ഇംഗ്ലണ്ട് ജേർണൽ ഓഫ് മെഡിസിൻ, ന്യൂയോർക്ക് ടൈംസ്, ദ ന്യൂ റിപ്പബ്ലിക് എന്നീ പ്രസിദ്ധീകരണങ്ങളിൽ മുഖർജിയുടെ ലേഖനങ്ങൾ പ്രസിദ്ധീകരിച്ചിട്ടുണ്ട്.
2003ൽ ബോസ്റ്റണിലെ ഡാന ഫാർബർ കാൻസർ ഇൻസ്റ്റിറ്റിയൂട്ടിൽ   ട്രെയിനിംഗിലായിരിക്കെ, ഉദരത്തിന് കാൻസർ ബാധിച്ച ഒരു രോഗിയുമായി സംസാരിക്കവെ,  രോഗി കാൻസറിനെക്കുറിച്ച് എല്ലാം വിശദമായി അറിയണമെന്ന ആവശ്യത്തിന് മുന്നിൽ ഉത്തരം മുട്ടിയപ്പോഴാണത്രേ അദ്ദേഹം ഇത്തരമൊരു ഗ്രന്ഥത്തിന്റെ ആവശ്യകതയേക്കുറിച്ചു   ചിന്തിയ്ക്കുകയും അതിനായുള്ള  പ്രവർത്തനങ്ങൾ തുടങ്ങുകയും ചെയ്തത്.
അവലംബം ↑ Padma awards for 7 persons under NRI, PIO, foreign category - The Hindu ↑ പുറംകണ്ണികൾ Patrolling Cancer's Borderlands , New York Times , 16 July 2011.
Lives – The Letting Go , New York Times , 26 August 2011 Do Cellphones Cause Brain Cancer?
New York Times , 13 April 2011.
The Science and History of Treating Depression , New York Times , 19 April 2012.
The Riddle of Cancer Relapse , The Cancer Sleeper Cell, New York Times , 29 October 2010 Post-Prozac Nation , By Siddhartha Mukherjee, New York Times , 22 April 2012.
Siddhartha Mukherjee at Library of Congress Authorities, with 3 catalog records Mukherjee Appearances on C-SPAN The Gene nominated for Royal Society Prize
സിദ്ധാർത്ഥ് ശിവ ഇംഗ്ലീഷ് വിലാസം https://ml.wikipedia.org/wiki/Sidhartha_Siva
മലയാളചലച്ചിത്ര മേഖലയിലെ ഒരു സംവിധായകനും നടനുമാണ് സിദ്ധാർത്ഥ് ശിവ .
മികച്ച നവാഗതസംവിധായകനുള്ള 2012-ലെ ദേശീയപുരസ്കാരം ഇദ്ദേഹത്തിന് ലഭിച്ചു.
101 ചോദ്യങ്ങൾ എന്ന ചിത്രത്തിനായിരുന്നു പുരസ്കാരം.
സംവിധായകനാകുന്നതിന് മുമ്പ് കുറേ ചിത്രങ്ങളിൽ ഇദ്ദേഹം അഭിനയിച്ചിരുന്നു.
തിരക്കഥയിലൂടെയാണ് മലയാളസിനിമാരംഗത്തെത്തിയത്.
കലണ്ടർ, ഋതു, ഇവർ വിവാഹിതരായാൽ, ബോഡിഗാർഡ് , സഹസ്രം, കുടുംബശ്രീ ട്രാവൽസ് , തേജാഭായ് ആന്റ് ഫാമിലി തുടങ്ങിയ ചിത്രങ്ങളിലും ശ്രദ്ധേയമായ വേഷങ്ങൾ കൈകാര്യം ചെയ്തു.
മികച്ച മലയാളചലച്ചിത്രത്തിനുള്ള 2014-ലെ ദേശീയ ചലച്ചിത്രപുരസ്കാരം ഇദ്ദേഹം സംവിധാനം ചെയ്ത ഐൻ എന്ന ചിത്രത്തിനു ലഭിച്ചു.
2014-ലെ കേരളസംസ്ഥാന ചലച്ചിത്രപുരസ്കാരത്തിൽ മികച്ച കഥയ്ക്കുള്ള പുരസ്കാരം ലഭിച്ചു.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= ( help ) ; External link in | title= ( help ) ↑ {{ cite web }} : Check date values in: | accessdate= ( help )
സിദ്ധാന്തപുരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വടകരക്കടുത്ത് പുതുപ്പണത്ത് സ്ഥിതി ചെയ്യുന്ന ഒരു പ്രദേശമാണ് സിദ്ധാന്തപുരം .
ചിരപുരാതനമായ സിദ്ധാന്തപുരം ശിവക്ഷേത്രം ഇവിടെയാണ് സ്ഥിതിചെയ്യുന്നത്.
പയ്യോളി - വടകര NH -47 ൽ നിന്നും   600  മീറ്റർ മാറിയാണ് ഈ ക്ഷേത്രം.
വില്ലൻ ചുമ വാക്സിൻ
വില്ലൻചുമയെ പ്രതിരോധിക്കുന്ന വാക്സിൻ ആണ് പെർട്ടുസ്സിസ് വാക്സിൻ (Pertussis vaccine).
ഇവ പ്രധാനമായും രണ്ടുതരത്തിലാണുള്ളത്: മുഴു-കോശ വാക്സിനും  അസെല്ലുലാർ വാക്സിനും.
മുഴുകോശ വാക്സിൻ ഏകദേശം 78% ഫലപ്രദമാണ് അതേസമയം അസെല്ലുലാർ വാക്സിൻ 71 മുതൽ 85% വരെ ഫലപ്രദമാണ്.
വർഷം തോറും ഈ വാക്സിന്റെ വീര്യം 2 മുതൽ 10 % വരെ കുറഞ്ഞു വരുന്നതായും അസെല്ലുലാർ വാക്സിന്റെ കാര്യത്തിൽ ദ്രുത ഗതിയിൽ കുറഞ്ഞു വരുന്നതായും കാണപ്പെടുന്നു.
ഗർഭാവസ്ഥയിൽ വാക്സിൻ നൽകുന്നതിലൂടെ കുഞ്ഞിനും സംരക്ഷണം ലഭിച്ചേക്കും.
2002 ൽ തന്നെ ഏകദേശം അഞ്ച് ലക്ഷത്തോളം ജീവൻ രക്ഷിക്കാൻ ഈ വാക്സിനു കഴിഞ്ഞിട്ടുണ്ട്.
ഡ്ബ്ല്യു എച് ഓ യും സി ഡി സി യും എല്ലാ കുട്ടികൾക്കും പെർട്ടുസ്സിസ് വാക്സിൻ നൽകുവാനും പതിവു വാക്സിനുകളുടെ ഗണത്തിൽ ചേർക്കാനും ശുപാർശ ചെയ്യുന്നു.
എച് ഐ വി/എയ്ഡ്സ് ബാധിതർക്കും ഈ വാക്സിൻ നൽകേണ്ടതാണ്.
6 ആഴ്ച പ്രായം മുതൽ കുട്ടികളിൽ മൂന്ന് ഡോസുകളായി നൽകാൻ ശുപാർശ ചെയ്യുന്നു.
പ്രായമായ കുട്ടികളിലും മുതിർന്നവരിലും അധിക ഡോസുകൾ നൽകേണ്ടി വരും.
ഈ വാക്സിൻ മറ്റ് വാക്സിനുകളുമായി ചേർന്ന് മാത്രമേ ലഭ്യമായിട്ടുള്ളൂ.
അസെല്ലുലാർ വാക്സിനുകൾക്ക് വളരെ കുറഞ്ഞ പാർശ്വഫലങ്ങളുള്ളതിനാൽ  കൂടുതലും  വികസിത രാജ്യങ്ങളിൽ ഉപയോഗിച്ചു വരുന്നു.
50% ആളുകളിലും മുഴു-കോശ വാക്സിൻ നൽകുമ്പോൾ പനിയും കുത്തിവെച്ച ഭാഗത്ത് ചുവക്കുകയും ചെയ്യുന്നതായി കണ്ടുവരുന്നു.
ഫെബ്രൈൽ സീഷർ ഉം നീണ്ടനേരം കരച്ചിലും 1% താഴെ ആളുകളിൽ കണ്ടുവരുന്നു.
അസെല്ലുലാർ വാക്സിനുപയോഗിച്ചശേഷം കുറഞ്ഞ സമയത്തേക്ക് ഗുരുതരമല്ലാത്ത വീക്കം കൈയിൽ കാണപ്പെടാറുണ്ട്.
ചെറുപ്രായത്തിലുള്ള കുട്ടികളിൽ രണ്ടു തരം വാക്സിനുകളുടെയും പ്രത്യേകിച്ചും മുഴു-കോശ വാക്സിൻറെ പാർശ്വഫലങ്ങൾ വളരെ കുറവാണ്.
ആറു വയസ്സിനു ശേഷം മുഴു-കോശ വാക്സിൻ നൽകാൻ പാടില്ല.
നീണ്ട കാലയളവിലേക്ക് ഈ രണ്ട് വാക്സിനുകളുമായി ബന്ധപ്പെട്ട് ഗുരുതരമായ നഡീവ്യൂഹ പ്രശ്നങ്ങൾ ഒന്നും തന്നെ സ്ഥിരീകരിച്ചിട്ടില്ല.
വില്വമംഗലം സ്വാമിയാർ ഇംഗ്ലീഷ് വിലാസം https://ml.wikipedia.org/wiki/Vilwamangalam_Swamiyar
കേരള സംസ്കൃതസാഹിത്യ നഭസ്സിലെ പ്രധാനിയായിരുന്നു വില്വമംഗലം സ്വാമിയാർ .
പതിനേഴാം നൂറ്റാണ്ടിൽ ജീവിച്ചിരുന്ന ഇദ്ദേഹത്തിനു ശ്രീക്ഷ്ണ ലീലാശുകൻ എന്നു കൂടി നാമമുണ്ട്.
ശങ്കരഭഗവൽ പാദർ, നാരായണഭട്ടപാദർ, വില്വമംഗലം സ്വാമിയാർ എന്നീ മൂന്നു വ്യക്തികളാണ് കേരള സാഹിത്യ പരമോശ്ചതയെ അവരുടെ വാഗ്‌മയം കൊണ്ട് പ്രശസ്തമായ രീതിയിൽ അവതരിപ്പിച്ചിരുന്നത് .
ചേർത്തല കാർത്യായനി ക്ഷേത്രം, തിരുവനന്തപുരം പത്മനാഭസ്വാമി ക്ഷേത്രം എന്നിവ സ്ഥാപിച്ചത് വില്വമംഗലം സ്വാമിയാർ ആണെന്ന് കരുതപ്പെടുന്നു.
അവലംബം ↑ ullur , kerala saahitya charitram volume 2 p 432 ↑ ↑
വില്ലൻചുമ ഇംഗ്ലീഷ് വിലാസം https://ml.wikipedia.org/wiki/Pertussis ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഒരിനം ബാക്ടീരിയ ആണ് ഈ രോഗത്തിനു കാരണം.
ജനനാനന്തരം ഏതു വയസ്സിലും കുട്ടികളെ ബാധിക്കുന്ന ഒരു രോഗമാണിത്.
പക്ഷേ, രണ്ടു വയസ്സിനു താഴെയുള്ള കുട്ടികളിൽ ഈ രോഗം വളരെ അപകടകാരിയാണ്.
സാധാരണ ജലദോഷം പോലെ തുടങ്ങുന്ന ഈ രോഗം രണ്ടാഴ്ചക്കകം അസഹ്യമായ ചുമയും ചുമയ്ക്കു ശേഷമുള്ള വലിവും ഛർദ്ദിയും ഉണ്ടാക്കുന്നു.
തുടക്കത്തിൽ തന്നെ ചികിത്സിച്ചില്ലെങ്കിൽ ചുമ മൂന്നുമാസം നീണ്ടുനിൽക്കും.
അഞ്ചു വയസ്സിനു മുകളിലുള്ള കുട്ടികളിലും കുത്തിവെപ്പ് ലഭിച്ച കുട്ടികളിലും വലിവ് ഉണ്ടായെന്നു വരില്ല.
ചുമയുടെ കാഠിന്യം കൊണ്ടും തുടർച്ചയായ ഛർദ്ദി കൊണ്ടുമാണ് കുട്ടി ക്ഷീണിക്കുന്നത്.
ഒരു ചുമ നിന്നാലുടൻ ദ്രവരൂപത്തിലുള്ള ഭക്ഷണം നൽകിയാൽ ശരീരത്തിനനുഭവപ്പെടുന്ന പോഷകമൂല്യങ്ങളുടെ കുറവ് നികത്താനാവും.
പ്രതിരോധ കുത്തിവെപ്പ് ലഭിക്കാത്ത കുട്ടികളെയാണ് സാധാരണ ഈ രോഗം പിടിപെടുന്നത്.
എറിത്രോമൈസിൻ ഇനത്തിൽപ്പെട്ട ആൻറിബയോട്ടിക്കുകൾ ആരംഭത്തിൽ തന്നെ കൊടുത്താൽ രോഗത്തിന്റെ കാഠിന്യം കുറയ്ക്കാനാകും.
1950കളിലേ ഉപയോഗിച്ചുതുടങ്ങിയ വാക്‌സിനാണ് ലോകത്തെമ്പാടും കുട്ടികൾക്ക് ഇതിനായി ഉപയോഗിക്കുന്നത്.
ഇന്ത്യയിൽ 1985 മുതൽ ഇത് കുട്ടികൾക്കുള്ള 'സാർവത്രിക പ്രതിരോധ ചികിത്സ' പദ്ധതിയിൽപ്പെടുത്തി സർക്കാർ ആശുപത്രികളിൽ തികച്ചും സൗജന്യമായി നൽകിവരുന്നുണ്ട്.
ടെറ്റനസ്, ഡിഫ്തീരിയ എന്നീ രോഗങ്ങൾക്കുള്ള പ്രതിരോധ മരുന്നുകളും ചേർത്ത് മൂന്നു രോഗങ്ങൾക്ക് ഒന്നിച്ച് നൽകുന്ന ഈ കുത്തിവെപ്പിനെ ട്രിപ്പിൾ വാക്‌സിൻ (ഡി.പി.ടി വാക്‌സിൻ) എന്നറിയപ്പെടുന്നു.
പരോക്സിസ്മൽ ചുമ, ശ്വാസം മുട്ടൽ, ബോധക്ഷയം, അല്ലെങ്കിൽ ചുമയ്ക്ക് ശേഷം ഛർദ്ദി എന്നിവയാണ് വില്ലൻ ചുമയുടെ ലക്ഷണങ്ങൾ.
പെർട്ടുസിസിൽ നിന്നുള്ള ചുമ സബ്കോൺജക്റ്റിവൽ രക്തസ്രാവം, വാരിയെല്ല് ഒടിവുകൾ, മൂത്രാശയ അജിതേന്ദ്രിയത്വം, ഹെർണിയ, വെർട്ടെബ്രൽ ആർട്ടറി ഡിസെക്ഷൻ എന്നിവയ്ക്ക് കാരണമാകുമെന്ന് രേഖപ്പെടുത്തിയിട്ടുണ്ട്.
അക്രമാസക്തമായ ചുമ, പ്ലൂറ വിണ്ടുകീറാൻ ഇടയാക്കും, ഇത് ന്യൂമോത്തോറാക്സിലേക്ക് നയിക്കുന്നു.
ചുമയ്‌ക്ക് ശേഷമുള്ള ഛർദ്ദിയോ ചുമയ്‌ക്കൊടുവിൽ ശ്വാസോച്ഛ്വാസം ചെയ്യുന്ന ഹൂപ്പിംഗ് ശബ്ദമോ, അസുഖം പെർട്ടുസിസ് ആകാനുള്ള സാധ്യതയെ ഏതാണ്ട് ഇരട്ടിയാക്കുന്നു.
ഒരു പാരോക്സിസ്മൽ ചുമ അല്ലെങ്കിൽ പോസ്റ്റ്ട്യൂസിവ് എമെസിസിന്റെ അഭാവം, അത് ഏതാണ്ട് പകുതിയോളം സാധ്യതയുള്ളതാക്കുന്നു.
ഇൻക്യുബേഷൻ കാലയളവ്
എക്സ്പോഷറും രോഗലക്ഷണങ്ങളുടെ വികാസവും തമ്മിലുള്ള സമയം ശരാശരി 7-14 ദിവസമാണ് (പരിധി 6-20 ദിവസം), അപൂർവ്വമായി 42 ദിവസം വരെ.
വിളക്കാട്ടം ഈ ലേഖനത്തിന്റെ ശൈലി-ഘടന പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ഗോവയിലെ കർഷക സമൂഹങ്ങൾ അവതരിപ്പിച്ചു പോരുന്ന പ്രശസ്തമായ നൃത്തങ്ങളിലൊന്നായ വിളക്ക് നൃത്തം (lamp dance) "ദിവ്യം നാച്ച്" ന്റെ കേരളീയ രൂപമാണ് വിളക്കാട്ടം.
നൃത്തത്തിൽ ഉപയോഗിക്കുന്ന പിച്ചള വിളക്കുകളിൽ (നിലവിളക്ക്)നിന്നാണ് ഈ നൃത്തത്തിന് ഈ പേര് ലഭിച്ചത്.
സംഘമായാണ് ഈ നൃത്തം അവതരിപ്പിക്കുന്നത്.
അംഗങ്ങളുടെയും ചലനങ്ങളുടെ യോജിപ്പ് പ്രധാനമാണ്.
ഈ നൃത്തത്തിൽ ഉപയോഗിച്ചിരിക്കുന്ന വിളക്ക് പരമ്പരാഗത കരകൗശലത്തെ പ്രതിനിധീകരിക്കുന്നു.
വിളക്ക് നൃത്തത്തിന്റെ പ്രകടനം
  വിളക്ക് നൃത്തം ഒരു കൂട്ടമായി അവതരിപ്പിക്കുന്നു.
സ്ത്രീകളും പുരുഷന്മാരും ഇത് പരിശീലിക്കുന്നു.
നർത്തകർ മെല്ലെ നൃത്തം ചെയ്യുന്ന ചലനത്തിൽ മുഴുകുന്നു, തലയിൽ കത്തുന്ന തിരികൾ (ദിവ്ലി) വെച്ചു വിളക്കുകൾ ബാലൻസ് ചെയ്യുന്നു.
വിളക്ക് തലയിൽ ബാലൻസ് ചെയ്യുന്നതിന് കൃത്യമായ ശിക്ഷണം അത്യാവശ്യമാണ്.
ബാലൻസിങ്ങിന്
നല്ല നിയന്ത്രണവും സ്വയം അച്ചടക്കവും ആവശ്യമാണ്.
അവതാരകർ അവരുടെ പ്രകടനത്തിൽ ഉയർന്ന വൈദഗ്ധ്യം  ഉള്ളവരായിരിക്കണം.
പരമ്പരാഗത വാദ്യങ്ങളുടേയും പാട്ടുകളുടെ താളവുമായി പൊരുത്തപ്പെടുന്ന അതിമനോഹരമായ കാൽപ്പാടുകൾ കണ്ണഞ്ചിപ്പിക്കുന്നതാണ്.
പരമ്പരാഗത പാട്ടുകൾക്ക് പകരം ഭക്തി ഗീതങ്ങളാണ് ഉപയോഗിക്കുന്നത്.
വിളക്ക് നൃത്തത്തിന്റെ വേഷം
നർത്തകർ സാധാരണയായി സാരി പോലുള്ള വസ്ത്രങ്ങൾ ധരിക്കുന്നു.
ഗ്രൂപ്പുകളും പ്രകടനങ്ങളും അനുസരിച്ച് സാരി ധരിക്കുന്നതിനുള്ള നിയമം വ്യത്യാസപ്പെടുന്നു.
ക്ലാസിക്കൽ, സെമി ക്ലാസിക്കൽ ഡ്രസ്സുകളും വളകളും കമ്മലും നെക്ലേസുകളും,ചിലങ്ക
പോലുള്ള ആഭരണങ്ങളും സ്ത്രീകൾ ധരിക്കുന്നു.
ക്ഷേത്രങ്ങളോടനുബന്ധിച്ചാണ് പ്രധാനമായും വിളക്കാട്ടം ചെയ്തു പോരുന്നത്.
അതുകൊണ്ടു തന്നെ ഋതുമതിയായ സ്ത്രീകൾ വിളക്ക് തൊടുകയോ നൃത്തം ചെയ്യുകയോ ചെയ്യാറില്ല.
വിളക്കുംതറ മൈതാനം
കണ്ണൂർ നഗരത്തിൽ ബർണ്ണാശ്ശേരിക്ക് അടുത്ത് ഉള്ള പഴയ മൈതാനം വിളക്കുംതറ മൈതാനം എന്ന പേരിലാണു അറിയപ്പെടുന്നത്.
കോട്ടമൈതാനം എന്നും ഇതറിയപ്പെട്ടിരുന്നു.
ഇവിടെയുള്ള വിളക്കും തറ പാപ്പിനിശ്ശേരിയിലെ സാമുവൽ ആറോൻ പണിതഎതാണ്.
ഇവിടെ വച്ച് ഭാരതീയൻ നടത്തിയ പ്രസംഗത്തെതുടർന്ന് അറസ്റ്റിലായി.
വില്വാദ്രി പശു ഇംഗ്ലീഷ് വിലാസം https://ml.wikipedia.org/wiki/Vechur_cow
ഇംഗ്ലീഷ് വിലാസം https://ml.wikipedia.org/wiki/Vilwadri_cow
ഐതിഹ്യങ്ങളാലും തനത് ആചാരാനുഷ്ഠാനങ്ങളാലും ഉത്സവാഘോഷങ്ങളാലും സമ്പന്നമാണ് തൃശ്ശൂർ ജില്ലയിലെ തിരുവില്വാമല ഗ്രാമവും ആ നാടിന്റെ മുഖമുദ്രയായ ശ്രീവില്വാദ്രിനാഥ ക്ഷേത്രവും.
നിളാ നദിയുടെ തിരുവില്വാമലക്കരയിൽ, സമുദ്രനിരപ്പിൽ നിന്നും നൂറ് അടി ഉയരത്തിൽ സ്ഥിതി ചെയ്യുന്ന ചിരപുരാതനമായ ശ്രീ വില്വാദ്രിനാഥ ക്ഷേത്രം ഇന്ത്യയിലെ ശ്രീരാമ ക്ഷേത്രങ്ങളിൽ മുഖ്യമാണ്.
ഇന്ത്യയിലെ തന്നെ അപൂർവ്വങ്ങളായ ലക്ഷ്മണ ക്ഷേത്രങ്ങളിൽ ഒന്നുകൂടിയാണെന്ന പെരുമയും വില്വാദ്രിനാഥ ക്ഷേത്രത്തിന് സ്വന്തം.
തിരുവില്വാമലയെന്ന ഗ്രാമപേരിൽ നിന്നാണ് ഇതിന് വില്വാദ്രി എന്ന പേര് ലഭിച്ചത്.
ആചാരപ്പെരുമയും ഐതിഹ്യസമ്പന്നതയും ആവോളമുള്ള തിരുവില്വാമല ഗ്രാമത്തിന്റെയും വില്വാദ്രി ക്ഷേത്രത്തിന്റെയും പൈതൃക പെരുമയിൽ പൊൻതൂവലായി മാറിയ ഒരു തനത് ജീവിവർഗ്ഗം കൂടിയുണ്ട് ആ ഗ്രാമത്തിൽ.
വില്വാദ്രിനാഥന്റെ സ്വന്തം ഗോക്കൾ എന്നറിയപ്പെടുന്നതും ക്ഷേത്രാനുബന്ധിയായ ജീവനം നടത്തുന്നതുമായ വില്വാമലയിലെ തനതിനം വില്വാദ്രി പശുക്കളാണവ.
കഠിനമായ വരൾച്ചയെയും ചൂടിനേയും പ്രതിരോധിച്ച് ജീവിക്കാൻ ഇവയ്ക്ക് സാധിക്കുന്നു.
പൊതുവേയുള്ള ഇളം തവിട്ട് നിറം ചൂടിനെ തടയാൻ സഹായിക്കുന്നു.
ഒരു മീറ്റർ വരെയാണ് പശുക്കളുടെ ഉയരം.
ഇവയുടെ കാളകൾ ഒന്നര മീറ്റർ വരെ ഉയരമുള്ളവയാണ്.
വെച്ചൂർ പശു , കാസർഗോഡ് കുള്ളൻ പശു എന്നീ ഇനങ്ങളെക്കാളും  നീളവും ഉയരവും വില്വാദ്രി പശുക്കൾക്ക് ഉണ്ട്.
പച്ചപ്പുല്ലിന്റ അഭാവമുണ്ടാകുമ്പോൾ, മൂർച്ചയുള്ള കൊമ്പ് കൊണ്ട് മരത്തിന്റെ തൊലി ഇളക്കിയെടുത്ത് കഴിക്കാനും ഇവയ്ക്ക് കഴിവുണ്ട്.
ദൃഡമായ ശരീര പ്രകൃതമുള്ള ഇവയ്ക്ക്  കുത്തനെയുള്ള മലകയറാൻ സാധിക്കുന്നു.
ശരാശരി ആയുസ്സ് 30 വർഷമാണ്.
പാലുൽപാദനം ശരാശരി 3 ലിറ്റർ.
വിളംബിത സംതൃപ്തി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പൊടുന്നനെ ലഭിക്കാവുന്ന ഒരു ഫലസിദ്ധി നേടാനുള്ള ത്വരയെ അതിജീവിച്ച് ഭാവിയിലെപ്പോഴോ വരാവുന്ന മെച്ചപ്പെട്ട ഒരു ഫലത്തിനു വേണ്ടി കാത്തിരിക്കാനുള്ള മാനസികമായ പാകതെയെയേയാണു വിളംബിത സംതൃപ്തി ( Delayed gratification ) എന്നു പറയുന്നത്.
വിദ്യാഭ്യാസവും ജോലിസംബന്ധവുമായ വിജയങ്ങൾ, ശാരീരിക-മാനസികാരോഗ്യം എന്നിവയുമായൊക്കെ വിളംബിത സംതൃപ്തി സൂചിപ്പിച്ചുവരാറുണ്ടു്.
ഇതു ഒരു വ്യക്തിയുടെ ക്ഷമ, പ്രേരണയെ അതിജീവിക്കൽ, ആത്മസംയമനം, ഇച്ഛാശക്തി എന്നിവയെ ഒക്കെ കുറിക്കുന്നു.
ഭാവിയിൽ വരുന്ന വലിയ ഒന്നിനു വേണ്ടി ഇപ്പോഴുള്ള ചെറിയ സുഖങ്ങൾ ത്യജിക്കുന്നതാണു ഇതിന്റെ കാമ്പ്.
സ്റ്റാൻഫോഡ് സർവകലാശാലയിലെ പ്രഫസറായിരുന്ന വാൾട്ടർ മിഷേലിന്റെ 'മാർഷ്‌മാലോ പരീക്ഷണ'വുമായി ബന്ധപ്പെട്ടിട്ടാണു ഇതിനു കൂടുതൽ പ്രചാരം ലഭിച്ചതു്.
മാർഷ്‌മാലോ പരീക്ഷണം
വാൾട്ടർ മിഷേലും സുഹൃത്തുക്കളും ചില കുട്ടികളിലാണു പഠനമാരംഭിച്ചതു്.
കിന്റർ ഗാർഡൻ പരുവത്തിലുള്ള കുട്ടികളുള്ള ഒരു ക്ലാസ് മുറിയിലെത്തി അവരോട് "നിങ്ങൾക്ക് ഇപ്പോൾ വേണമെങ്കിൽ ഒരു മാർഷ്‌മാലോ എടുക്കാം. പക്ഷേ 15 മിനിറ്റ് കാത്തിരുന്നാൽ രണ്ടെണ്ണം ലഭിക്കും" എന്നു പറയുകയുണ്ടായി.
ചില കുട്ടികൾ അപ്പോൾ തന്നെ മാർഷ്‌മാലോ സ്വീകരിച്ചപ്പോൾ ചിലർ കൂടുതൽ നേരം പിടിച്ചു നിന്നും.
ചുരുക്കം ചില കുട്ടികൾ മത്സരത്തിൽ വിജയിക്കുകയും രണ്ടു മാർഷ്‌മാലോ കൈക്കലാക്കുകയും ചെയ്തു.
മിഷേൽ ഈ പരീക്ഷണം തുടർന്നു.
മാർഷ്‌മാലോയ്ക്ക് വേണ്ടി കൂടുതൽ കാത്തിരിക്കാൻ തയ്യാറായവരാണു ജീവിതത്തിൽ തുടർന്നുള്ള പല പരീക്ഷണങ്ങൾക്കടക്കം വിജയിച്ചതെന്നു അവർ തെളിയിച്ചു.
ചുരുക്കത്തിൽ മത്സരപരീക്ഷകളിലെ വിജയം പലപ്പോഴും അവരുടെ ജന്മനായുള്ള കഴിവുകളേക്കാൾ അച്ചടക്കവും മനോനിയന്ത്രണവുമുള്ള ജീവിതശൈലിയാണു തീരുമാനിക്കുന്നതെന്ന് മിഷേൽ പറഞ്ഞു വച്ചു.
വിളക്കുകൊളുത്തൂ (കവിത)‌ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂലൈ മുതൽ തുടരുന്നു.
പാലാ നാരായണൻ നായർ രചിച്ച വിളക്കുകൊളുത്തൂ എന്ന കൃതിക്കാണ് 1976-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
വിളക്കും വെളിച്ചവും
തോപ്പിൽ ഭാസി കഥ, തിരക്കഥ  സംഭാഷണം എന്നിവ രചിച്ച് പി. ഭാസ്കരൻ സംവിധാനം ചെയ്ത് 1978ൽ പുറത്തിറങ്ങിയ മലയാളചലച്ചിത്രമാണ് വിളക്കും വെളിച്ചവും .
പാവമണി നിർമ്മിച്ച ഈ ചിത്രത്തിൽ പ്രേം നസീർ , ഷീല , അടൂർ ഭാസി , പി. ഭാസ്കരൻ തുടങ്ങിയവർ അഭിനയിച്ചു.
പി. ഭാസ്കരൻ രചിച്ച വരികൾക്ക് ജി. ദേവരാജൻ സംഗീതം നൽകി.
താരം വേഷം 1 പ്രേം നസീർ 2 ഷീല 3 കെ.പി. ഉമ്മർ 4 പി. ഭാസ്കരൻ 5 സീമ 6 ബഹദൂർ 7 അടൂർ ഭാസി 8 ശ്രീലത 9 ടി.ആർ. ഓമന 10 ടി.പി. മാധവൻ 11 പ്രതാപചന്ദ്രൻ 12 പി കെ എബ്രഹാം പാട്ടരങ്ങ്
ഗാനങ്ങൾ : പി. ഭാസ്കരൻ ഈണം : ജി. ദേവരാജൻ നമ്പർ.
പാട്ട് പാട്ടുകാർ രാഗം 1 ദുഃഖമാണു ശാശ്വത കെ ജെ യേശുദാസ് 2 പണ്ടു പണ്ടൊരു പി. മാധുരി 3 വാടിയ മരുവിൻ കെ ജെ യേശുദാസ് ശുദ്ധ ധന്യാസി 4 വെളിച്ചം വിളക്കിനെ കെ ജെ യേശുദാസ് അവലംബം പുറത്തേക്കുള്ള കണ്ണികൾ വിളക്കും വെളിച്ചവും(1978) ഇന്റർനെറ്റ് മൂവി ഡാറ്റാബേസിൽ
സസ്യ എണ്ണകൾ ഇംഗ്ലീഷ് വിലാസം https://ml.wikipedia.org/wiki/Vegetable_oil സസ്യ എണ്ണകൾ ഒലിവെണ്ണ ഇനങ്ങൾ സസ്യ എണ്ണ ( പട്ടിക ) മാസെറേറ്റഡ് ഓയിൽ ( പട്ടിക ) സുഗന്ധ എണ്ണകൾ ( പട്ടിക ) ഉപയോഗങ്ങൾ ഉണങ്ങുന്ന എണ്ണകൾ എണ്ണ ഛായം പാചക എണ്ണ ഇന്ധനം ജൈവ ഡീസൽ ഘടകങ്ങൾ പൂരിത കൊഴുപ്പ് ഏക അപൂരിത കൊഴുപ്പ് ബഹു അപൂരിത കൊഴുപ്പ് ട്രാൻസ് ഫാറ്റ് ക സ തി
ചെടികളിൽ നിന്നും വേർതിരിച്ചെടുക്കുന്ന ഒരു ട്രൈഗ്ലിസറൈഡ് ആണ് സസ്യഎണ്ണ (Vegetable oil).
ആയിരക്കണക്കിനു വർഷങ്ങളായി മനുഷ്യർ ഇവ ഉപയോഗിക്കുന്നുണ്ട്.
സാധാരണ ഊഷ്മാവിൽ ദ്രാവകാവസ്ഥയിൽ സ്ഥിതി ചെയ്യുന്ന എണ്ണകളെയേ പൊതുവേ സസ്യഎണ്ണ എന്നു വിളിക്കാറുള്ളൂ.
ഉൽഖനനങ്ങളിൽ ബി സി 6000 -നും 4500 -നും ഇടയ്ക്കുള്ള കാലങ്ങളിൽ പോലും ഇന്നത്തെ ഇസ്രായേൽ പ്രദേശങ്ങളിൽ ഒലിവെണ്ണ ഉപയോഗിച്ചതായി കണ്ടെത്തിയിട്ടുണ്ട്.
പാചകത്തിനും വ്യാവസായിക ആവശ്യങ്ങൾക്കും ഇന്ധനമായും സസ്യങ്ങളിൽ നിന്നും ലഭിക്കുന്ന എണ്ണകൾ ഉപയോഗിക്കാറുണ്ട്.
ചില ഇനം ഭക്ഷ്യഎണ്ണകളുടെ ഉൽപ്പാദനം(ഹെക്ടറിൽ) സാധാരണ ഉൽപ്പാദനം വിള ഉൽപ്പാദനം (ഒരു ഹെക്ടറിൽ നിന്നും) പാം ഓയിൽ 4.0 വെളിച്ചെണ്ണ 1.4 കനോല എണ്ണ 1.4 സോയാബീൻ എണ്ണ 0.6 സൂര്യകാന്തി എണ്ണ 0.6 ആഗോള ഉപഭോഗം
ലോകത്തിൽ ഉപയോഗിക്കുന്ന മിക്ക സസ്യഎണ്ണകളും താഴെ കൊടുത്തിരിക്കുന്നു.
(2007/08 ലെ കണക്ക്) എണ്ണയുടെ സ്രോതസ്സ് ആഗോള ഉപഭോഗം (പത്തുലക്ഷം ടൺ ) കുറിപ്പുകൾ പാം ഓയിൽ 41.31 ഏറ്റവും വ്യാപകമായി ഉപയോഗിക്കുന്ന മധ്യരേഖാപ്രദേശത്തെ എണ്ണ, ജൈവഇന്ധനമായും ഉപയോഗിക്കുന്നു.
സോയാബീൻ എണ്ണ 41.28 ലോക ഭക്ഷ്യയെണ്ണ ഉപഭോഗത്തിന്റെ ഏതാണ്ട് പകുതി സോയ എണ്ണയാണ്.
റേപ്‌സീഡ് ഓയിൽ 18.24 ഏറ്റവും വ്യാപകമായി ഉപയോഗിക്കുന്ന ഭക്ഷ്യ എണ്ണകളിൽ ഒന്ന്, കനോല , റേപ്‌സീഡിന്റെ ഒരു വകഭേദമാണ്.
സൂര്യകാന്തി എണ്ണ 9.91 ഒരു സാധാരണ പാചക എണ്ണ ജൈവഇന്ധനമായും ഉപയോഗിക്കുന്നു.
നിലക്കടല എണ്ണ 4.82 ലളിത ഗന്ധത്തോടുകൂടിയ ഭക്ഷ്യഎണ്ണ പരുത്തിക്കുരു എണ്ണ 4.99 വ്യാവസായിക ഭക്ഷ്യനിർമ്മാണത്തിലെ പ്രധാന എണ്ണ പനങ്കുരു എണ്ണ 4.85 എണ്ണപ്പനയുടെ വിത്തിൽ നിന്നും വേർതിരിച്ചെടുക്കുന്ന എണ്ണ വെളിച്ചെണ്ണ 3.48 ഭക്ഷ്യആവശ്യത്തിനും സോപ്പുണ്ടാക്കനും ഉപയോഗിക്കുന്നു.
ഒലിവെണ്ണ 2.84 പാചകത്തിനും , സൗന്ദര്യവർദ്ധകവസ്തുക്കൾ ഉണ്ടാക്കാനും, സോപ്പുണ്ടാക്കാനും വിളക്കു കത്തിക്കാനുള്ള എണ്ണയായും ഉപയോഗിക്കുന്നു.
ഈ പട്ടികയിൽ പറഞ്ഞിരിക്കുന്നത് വ്യാവസായികമായും കാലിത്തീറ്റയായും നൽകുന്നത് ഉൾപ്പെടെയാണ്.
യൂറോപ്പിലെ റേപ്‌സീഡ് ഉൽപ്പാദനത്തിന്റെ സിംഹഭാഗവും ജൈവഇന്ധനമായിട്ടാണ് ഉപയോഗിക്കുന്നത്.
ഇതിൽ അത്ഭുതത്തിന് ഇടയില്ല, കാരണം റുഡോൾഫ് ഡീസൽ ആദ്യമായി യന്ത്രം രൂപകൽപ്പന ചെയ്തതു തന്നെ കടലയെണ്ണ ഉപയോഗിച്ചു പ്രവർത്തിപ്പിക്കാനാണ്.
സസ്യങ്ങളുടെ ദ്രുതപ്രതികരണം ഇംഗ്ലീഷ് വിലാസം https://ml.wikipedia.org/wiki/Rapid_plant_movement സസ്യങ്ങളിലെ പെട്ടെന്നുള്ള ചലനത്തിന് ഉദാഹരണമാണ് ഡയോണിയ ചെടിയുടെ ഇരപിടിക്കാനുള്ള കഴിവ്
വളരെച്ചെറിയ ഒരു സമയം കൊണ്ട്, പലപ്പോഴും ഒരു സെക്കന്റിൽ തഴെയുള്ള നേരം കൊണ്ട് ചെടിക്ക് എന്തെങ്കിലും ചെയ്യാൻ കഴിയുന്നതരത്തിൽ ഉള്ള നീക്കത്തിനെയാണ് സസ്യങ്ങളുടെ ദ്രുതപ്രതികരണം (Rapid plant movement) എന്നതുകൊണ്ട് വിവക്ഷിക്കുന്നത്.
ഉദാഹരണത്തിന് ഡയോണിയ പത്തിലൊന്ന് സെക്കന്റുകൊണ്ടാണ് അതിന്റെ കെണി അടയ്ക്കുന്നത്.
ഡൊഗ്‌വുഡ് ബഞ്ച്‌ബെറിയുടെ പൂക്കൾ രണ്ടായിരത്തിലൊന്നു സെക്കന്റ് കൊണ്ട് അതിന്റെ പൂമ്പൊടികൾ പുറത്തേക്ക് തെറിപ്പിക്കുന്നു.
വെള്ള മൾബറിമരത്തിന്റെ പൂക്കൾ പരാഗരേണുക്കൾ തെറിപ്പിക്കുന്നതാണ് ഇതുവരെ ഏറ്റവും വേഗത്തിലുള്ള സസ്യചലനത്തിന്റെ റിക്കാർഡ്.
ഈ ചെടി 25 മൈക്രോസെക്കന്റുകൊണ്ടാണ് പൂമ്പൊടി പുറത്തേക്കു തെറിപ്പിക്കുന്നത്.
ഇത് ശബ്ദവേഗത്തിന്റെ പകുതിയോളമാണ്.
പ്രായോഗികമായി ഇതാണ് സസ്യചലനത്തിനുള്ള പരമാവധി വേഗം.
സസ്യങ്ങൾ വളരുമ്പോൾ ഉള്ള ചലനങ്ങളായ അഭിഗതി യുമായി ഈ ചലനങ്ങൾക്ക് വ്യത്യാസമുണ്ട്.
1880 -ൽ മരിക്കുന്നതിനു മുൻപ് ചാൾസ് ഡാർവിൻ എഴുതിയ അവസാനപുസ്തകം, The Power of Movement in Plants എന്നായിരുന്നു ഇരകളെ പിടിക്കുകയും ഭക്ഷണമാക്കുകയും ചെയ്യുന്ന ചെടികൾ ഡയോണിയ ( Dionaea muscipula ) വാട്ടർവീൽ ചെടി ( Aldrovanda vesiculosa ) യുട്രിക്കുലേറിയ ( Utricularia ) ഡ്രൊസീറയുടെ ചില ഇനങ്ങൾ( Drosera ) മറ്റു കാരണങ്ങൾക്കായി ഇലകൾ അനക്കുന്ന ചെടികൾ തൊട്ടാവാടി ചെടിയുടെimosa pudica ഇലകൾ തൊടുമ്പോൾ അനങ്ങുന്നത് തൊട്ടാവാടി ( Mimosa pudica ) ക്യാറ്റ്ക്ലോ ബ്രിയർ ( Mimosa nuttallii ) തൊഴുകണ്ണി ( Codariocalyx motorius ) പാട്രിഡ്‌ജ് പയർ ( Chamaecrista fasciculata ) സെൻസിറ്റീവ് പാട്രിഡ്‌ജ് പയർ ( Chamaecrista nictitans ) റോമർ സെൻസിറ്റീവ് ബ്രിയർ ( Schrankia roemeriana ) മഞ്ഞ നെപൊറ്റ്യൂണിയ ( Neptunia lutea ) ദ്രുതചലനത്താൽ പൂമ്പൊടി പരത്തുന്ന ചെടികൾ Squirting cucumber ( Ecballium agreste ) Cardamine hirsuta and other Cardamine spp.
have seed pods which explode when touched.
Impatiens ( Impatiens ) Sandbox tree Triggerplant (all Stylidium species) Canadian dwarf cornel (aka dogwood bunchberry, Cornus canadensis ) White mulberry ( Morus alba ) Orchid (all Catasetum genus) Dwarf mistletoe ( Arceuthobium ) Witch-hazel ( Hamamelis ) Some Fabaceae have beans that twist as they dry out, putting tension on the seam, which at some point will split suddenly and violently, spraying the seeds metres from the maternal plant.
Marantaceae Minnieroot ( Ruellia tuberosa ) ഇവയും കാണുക അവലംബം This botany article is a stub.
സസ്യ ഇനങ്ങളുടെയും കർഷക അവകാശങ്ങളുടെയും സംരക്ഷണ നിയമം, 2011 ഇംഗ്ലീഷ് വിലാസം https://ml.wikipedia.org/wiki/Protection_of_Plant_Varieties_and_Farmers%27_Rights_Act,_2001
ഭാരതത്തിൽ സസ്യങ്ങളേയും വിത്തിനേയും സംബന്ധിച്ചു രൂപീകരിച്ചിട്ടുള്ള നിയമങ്ങളിൽ  പ്രധാനപ്പെട്ട ഒന്നാണ് സസ്യ ഇനങ്ങളുടെയും കർഷക അവകാശങ്ങളുടെയും സംരക്ഷണ നിയമം, 2011 .
(Protection of Plant Varieties and Farmers' Rights Act, 2001) ഒക്ടോബർ 30, 2001 ന് ഈ നിയമം നിലവിൽ വന്നു.
ലോക വ്യാപാര സംഘടനയുടെ കീഴിൽ ബൗദ്ധിക സ്വത്തവകാശ സംരക്ഷണ നിയമം പ്രാബല്യത്തിൽ വന്നതോടെ അംഗരാഷ്ട്രങ്ങളെല്ലാം സസ്യ ഇനങ്ങളുടെ പരിരക്ഷയ്ക്കക്കുവേണ്ടി നിയമ നിർമ്മാണം നടത്തണമെന്ന് ധാരണയിലായി.
ചില രാജ്യങ്ങൾ പേറ്റന്റ് സംരക്ഷണത്തിന് നിയമമുണ്ടാക്കിയപ്പോൾ ഭാരതം രജിസ്റ്റർ ചെയ്ത് സംരക്ഷിക്കാനുള്ള നിയമ നിർമ്മാണമാണ് നടത്തിയത്.
ഇതിൻ പ്രകാരമാണ് ‘സസ്യ ഇനങ്ങളുടേയും കർഷക അവകാശങ്ങളുടേയും സംരക്ഷണ നിയമം, (Protection of Plant Varieties and Farmers Rights Act, 2001) നിലവിൽ വന്നത്.
‌ പ്രൊട്ടക്ഷൻ ഓഫ് പ്ലാന്റ് വെറൈറ്റീസ് ആൻഡ് ഫാർമേഴ്സ് റൈറ്റ്സ് അതോറിറ്റി (PPV FR)
ഈ നിയമത്തിന്റെ ഫലപ്രദമായ നടത്തിപ്പിനായി 2001 - ൽ പ്രൊട്ടക്ഷൻ ഓഫ് പ്ലാന്റ് വെറൈറ്റീസ് ആൻഡ് ഫാർമേഴ്സ് റൈറ്റ്സ് അതോറിറ്റി (PPV FRA) രൂപീകരിച്ചു.
അതോറിറ്റിയുടെ പ്രധാനപ്പെട്ട ചുമതലകൾ സസ്യജനുസുകളെ സംരക്ഷിച്ചു നിർത്തുക.
കർഷകന്റേയും, കർഷക/ഗ്രാമീണ/ ആദിവാസി സമൂഹങ്ങളുടെയും അവകാശങ്ങൾ സംരക്ഷിക്കുക.
സസ്യജനുസുകൾ സംരക്ഷിച്ചു പോന്നവരെ അംഗീകരിക്കുക.
സസ്യ ഇനങ്ങളുടെ ദേശീയ രജിസ്റ്റർ ഉണ്ടാക്കുക.
ദേശീയ ജീൻ നിധി സ്വരൂപിച്ച് വിവിധ പ്രവർത്തനങ്ങൾ നടത്തുക.
രജിസ്ട്രേഷൻ നടപടി
കർഷക ഇനങ്ങൾ, എക്സ്റ്റാന്റ് ഇനങ്ങൾ, പുതിയ ഇനങ്ങൾ തുടങ്ങിയവയെല്ലാം ഈ നിയമത്തിനു കീഴിൽ രജിസ്റ്റർ ചെയ്യാം.